**AIŠKINAMASIS RAŠTAS**

**DĖL VILNIAUS REGIONO PLĖTROS TARYBOS 2015 M. SPALIO 16 D. SPRENDIMO**

**NR. 51/1S-22 „DĖL VILNIAUS REGIONO PLĖTROS PLANO 2014**–**2020 M. DALIES**

**„PRIEMONIŲ PLANAS“ TVIRTINIMO“ PAKEITIMO**

2021-11-

Vadovaujantis Lietuvos Respublikos Regioninės plėtros įstatymo 12 straipsnio 3 dalies 1 punktu, Regionų plėtros planų rengimo metodikos (toliau – Metodika)[[1]](#footnote-2) 8, 23, 32, 35 punktais teikiamas svarstyti Vilniaus regiono plėtros tarybos kolegijos sprendimo „Dėl Vilniaus regiono plėtros tarybos 2015 m. spalio 16 d. sprendimo Nr. 51/1S-22 „Dėl Vilniaus regiono plėtros plano 2014–2020 m. dalies „Priemonių planas“ tvirtinimo“ pakeitimo“ projektas (toliau – Sprendimo projektas), kurio tikslas – užtikrintiVilniaus regiono plėtros plano 2014–2020 metų (toliau – Plėtros planas)pakeitimų tvirtinimą, planoįgyvendinimo koordinavimą ir kontrolę.

1. Vadovaujantis Metodikos 32.2 papunkčiu bei atsižvelgiant į Vilniaus miesto savivaldybės administracijos 2021 m. lapkričio 16 d. raštą Nr.A51-113822/21(3.3.9.1E-AD24)„Dėl projekto Nr. 09.1.3-CPVA-R-724-01-0032„Vilniaus kunigaikščio Gedimino progimnazijos efektyvumo didinimas“ finansavimo“, kuriame Vilniaus miesto savivaldybės administracija prašo patikslinti Priemonių plane numatyto projekto „Vilniaus kunigaikščio Gedimino progimnazijos efektyvumo didinimas“, įgyvendinamo pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo tobulinimas“ 09.1.3-CPVA-R-724 priemonę „Mokyklų tinklo efektyvumo didinimas“, informaciją pagal pridedama Metodikos 6 priedą, Priemonių plane tikslinama projekto „Vilniaus kunigaikščio Gedimino progimnazijos efektyvumo didinimas“ preliminari projekto tinkamų finansuoti išlaidų suma iš viso iš 748 945,76 Eur į 152 891,48 Eur, ES Struktūrinių fondų lėšos iš 69324,82 Eur į 129 404,8Eur bei pareiškėjo/ projekto vykdytojo lėšos iš 5620,94 Eur į23 486,66Eur. Taip pat tikslinamas projekto įgyvendinimo pabaigos terminas iš 2021 m. į 2023 m.Papildomos lėšos planuojamos panaudoti Vilniaus kunigaikščio Gedimino progimnazijos remonto darbams (sienų dažymas, papildomų rozečių įrengimas), mokymo procesui reikalingos kompiuterinės įrangos bei baldų moksleiviams (suolai, kėdės) įsigijimui.
2. Vadovaujantis Metodikos 32.2 papunkčiu bei atsižvelgiant į Širvintų rajono savivaldybės administracijos 2021 m. rugsėjo 14 d. raštą Nr. 13-3243 „Dėl Vilniaus regiono plėtros plano tikslinimo“, kuriame Širvintų rajono savivaldybės administracija prašo patikslinti Priemonių plane numatyto projekto „Pirminės asmens sveikatos priežiūros veiklos efektyvumo didinimas Širvintų rajono pirminės sveikatos priežiūros centre“, įgyvendinamo pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“, informaciją pagal pridedama Metodikos 6 priedą, Priemonių plane tikslinama projekto „Pirminės asmens sveikatos priežiūros veiklos efektyvumo didinimas Širvintų rajono pirminės sveikatos priežiūros centre“preliminari išlaidų suma tikslinami iš viso iš 135 941,00 Eur į 158 671,47 Eur, ES Struktūrinių fondų lėšos iš   
   115 549,85,00 Eur į 134 870,76 Eur, valstybės biudžetolėšos iš 9 050,82 Eur į 10 755,60 Eur bei pareiškėjo/projekto vykdytojo lėšos iš 11 340,33 Eur į 13 045,11 Eur.Projekto įgyvendinimo metu planuojama atlikti papildomas veiklas, dėl to didės bendra projekto vertė. Numatoma pirkti tikslinę transporto priemonę ligonių lankymui namuose ir autoklavą vaikų odontologijos kabineto įrankių dezinfekavimui.
3. Vadovaujantis Metodikos 35 punktu, Vilniaus regiono plėtros tarybos administracija įvertino 2014–2020 metų ES struktūrinių fondų posistemyje (toliau – SFMIS2014) registruotą informaciją apie plano dalyje „Priemonių planas“ nurodytus regiono projektus. Nustatyta, kad 110 projektųyra užbaigta, 155 regiono projektai yra įgyvendinami. Atsižvelgiant į SFMIS2014 registruotą informaciją apie baigtų projektų išmokėtas lėšas ir aktualius įgyvendinamų projektų finansavimo sutartyse registruotus duomenis, plano dalyje „Priemonių planas“ yra tikslinama informaciją apie 75 regiono projektus (51 užbaigtas, 20 įgyvendinamų, 4 išbraukti projektai).

Atsižvelgiant į išdėstytą bei vadovaujantis Metodikos 8, 23, 32, 35 punktais, parengta ir pridedama:

1. Vilniaus regiono plėtros tarybos sprendimo projektas „Dėl Vilniaus regiono plėtros tarybos 2015 m. spalio 16 d. sprendimo Nr. 51/1S-22 „Dėl Vilniaus regiono plėtros plano 2014–2020 m. dalies „Priemonių planas“ tvirtinimo“ pakeitimo“;
2. Vilniaus regiono plėtros plano 2014–2020 metų dalies „Priemonių planas“ projektas. Numatomi Priemonių plano pakeitimai (lyginamasis variantas) nurodyti Priemonių plano bendroje lentelėje, pažymėti spalvotai.

Vyriausioji specialistė Karolina Narkevič

Suderinta:

Vilniaus regiono plėtros tarybos

administracijos direktorius

Evaldas Gustas

1. Patvirtinta Lietuvos Respublikos vidaus reikalų ministro 2011 m. rugsėjo 23 d. įsakymu Nr. 1V-706 „Dėl regionų plėtros planų rengimo metodikos parengimo“. [↑](#footnote-ref-2)